Diari Oficial de la Generalitat Valenciana


Sumari del DOGV 6818, del 13-07-2012 (2012/6707)

Notificació de resolució sobre declaració d'interés comunitari. Expedient número DIC-03/1835 Alacant.
-----------------------------------------------------------------------------------------------------

### Dades del document

Número de DOGV
:   6818

Data del DOGV
:   13-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6707


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-03/1835 Alacant. [2012/6707]  
Com que han sigut infructuoses les gestions realitzades per a efectuar la notificació dirigida a Miguel Algarra Molina, al domicili que figura en la seua sol·licitud de declaració d'interés comunitari per a l'aparcament i custòdia de vehicles a Alacant, d'acord amb el que preveu l'article 59 de la Llei de Règim Jurídic de les Administracions Públiques, s'hi fa a través del present edicte.  
Acte que es notifica: el conseller de Medi Ambient, Aigua, Urbanisme i Habitatge, amb data 16 d'octubre de 2009, va adoptar la resolució següent:  
«Vist l'expedient promogut per Miguel Algarra Molina, de sol·licitud de declaració d'interés comunitari per a l'aparcament i custòdia de vehicles de mitjanes i grans dimensions en sòl no urbanitzable, partida Villafranqueza, polígon 49, parcel·les 99 i 100, del municipi d'Alacant i de conformitat amb els següents  
antecedents de fet:  
1.En data 29 d'octubre de 2003 s'ha presentat la declaració d'interés comunitari per a l'aparcament i custòdia de vehicles de mitjanes i grans dimensions a la partida Villafranqueza, polígon 49, partides 99 i 100, del municipi d'Alacant.  
2. El sòl on es pretén implantar l'activitat està classificat pel planejament vigent en el municipi d'Alacant com a sòl no urbanitzable.  
  
3. En l'expedient consta l'informe següent:  
Ajuntament d'Alacant: informe de data 25 d'abril de 2007, en sentit desfavorable, que indica el següent:  
«Compatibilitat de l'actuació sol·licitada amb el planejament municipal vigent.  
Anteriorment ja es va sol·licitar la tramitació d'este dIC que va ser informat pel Departament Tècnic de Planejament, el 25 de juliol de 2002. En este escrit es posen de manifest una sèrie de requisits que s'incomplixen, entre ells, la superfície mínima exigida pel planejament municipal vigent per al sòl no urbanitzable comú (art. 47 del PGOU). La superfície on es planteja desenrotllar l'activitat esmentada, parcel·les 99 i 100 del polígon 49, és de 11.536 m², per tant, inferior a la mínima que exigix el Pla General d'Alacant. En la nova documentació presentada, esta superfície no s'ha modificat per la qual cosa continua sense arribar als 20.000 m² que indica el planejament vigent per a usos no agropecuaris.»  
4. En data 2 d'abril de 2009 el Servici Territorial d'Ordenació del Territori d'Alacant emet un informe desfavorable respecte a la present sol·licitud de declaració d'interés comunitari i proposa la seua inadmissió a tràmit.  
5. En data 25 de setembre de 2009, el Servici de Coordinació Territorial de la Direcció General d'Urbanisme, d'acord amb les dades aportades en l'informe remés pel Servici Territorial, emet un informe en relació amb les seues competències de supervisió i coordinació respecte a la determinació dels criteris i les directrius de la política urbanística i de sòl.  
Fonaments de dret  
1. Per a resoldre sobre la present sol·licitud l'atribució correspon al conseller de Medi Ambient, Aigua, Urbanisme i Habitatge, segons establix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
  
2. La sol·licitud a què es referixen les presents actuacions s'ha de resoldre segons que disposa la Llei 4/1992, de 5 de juny, de la Generalitat Valenciana, del Sòl No Urbanitzable, en relació amb el que disposa la disposició transitòria tercera de la vigent Llei 10/2004, de 9 de desembre, de la Generalitat, de Sòl No Urbanitzable.  
3. De l'anàlisi de la documentació aportada es deduïx clarament que l'activitat sol·licitada no pot emmarcar-se en cap dels supòsits establits en la Llei 4/1992, fet que impossibilita admetre a tràmit la sol·licitud formulada.  
Així mateix, a la vista dels dades de l'expedient, resulta que el supòsit plantejat no està entre els usos complementaris o compatibles que preveu el planejament municipal vigent i a més, incomplix el paràmetre de parcel·la mínima (20.000 m², que és superior a 11.536 m²), ocupació (20%, que és inferior a 78,32%) i distància mínima a límits (10 m, superior a 6 m) i vials (12m, inferior a 25 i 18 m).  
  
S'observa que la sol·licitud instada no és compatible amb l'aplicació del planejament municipal ni amb la Llei 4/1992. En conseqüència, atés que com es desprén de les consideracions anteriors, en cap cas l'actuació pretesa no podria ser objecte de la declaració d'interés comunitari, resulta pertinent ja en este moment inicial del procediment, en funció del principi d'economia processal i a fi d'evitar tràmits innecessaris i gastos inútils per al peticionari, no admetre a tràmit la sol·licitud formulada ja que siga quina siga la documentació que puga aportar a l'expedient al llarg de la seua tramitació, en res podria variar-se esta consideració inicial.  
Per tot això, s'observa la incompatibilitat d'allò que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:  
Únic  
No admetre a tràmit la sol·licitud formulada per Miguel Algarra Molina, de sol·licitud de declaració d'interés comunitari per a aparcament i custòdia de vehicles de mitjanes i grans dimensions, en sòl no urbanitzable, partida Villafranqueza polígon 49, parcel·les 99 i 100, del municipi d'Alacant.  
Contra la present resolució, que posa fi a la via administrativa, podrà interposar-se recurs de reposició, davant de el conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener; o bé recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació, de conformitat amb allò que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.»  
  
València, 19 de juny de 2012.- El director general d'Avaluació Ambiental i Territorial: Juan Giner Corell.